Ѡскверне́ну же со́вѣсть иму́щымъ, вся̂ проти́вна су́ть: а́ще бо и въ̑ велича́йшей тишинѣ̀ бу́детъ таковы́й, мни́тъ себѐ по­средѣ̀ во́лнъ бы́ти: и нижѐ себѣ̀ вѣ́ру є́млетъ: всегда̀ ско́рбенъ и посу́пленъ є́сть, сны̀ єму̀ стра́шни и не сла́дки, мечта̂нія разли̂чная, терза̂нія, угрызє́нія, и бра́ньне­преста́нная: ча́стѡ бо на па́мять сотворе́нное ѕло̀ приходя̀, а́ки свидѣ́тель нело́жный, и неми́лостив̑ мучи́тель, пре́жде ѻгня̀ ѻ́нагѡ и неусыпа́ющагѡ че́рвія, спосо́б­ствующей та́може со́вѣсти ѡтяг­че́нной, жже́тъ, и грызе́тъ неща́днѡ